alexandrainst/scandi-wiki huggingface dataset:
Horisontal philtrumpiercing

Horisontal philtrum-piercing er en leppepiercing, der piercingen går igjennom philtrum i overleppen rett under nesen. Den går aldri inn i munnhulen.

Denne piercingen er veldig sjelden og bare en krummet barbell kan brukes som smykke til denne piercingen.

Piercingen kan likne litt om crayfish-piercingen, men de er meget forskjellige på de fleste måter.

Eksterne lenker
 

Ansiktspiercing
Knut P. Sandnes

Knut P. Sandnes (født 1931 i Bygland) var ordfører i Bygland kommune fra 1975 til 1985 og deretter varaordfører fra 1985 til 1987. Samtidig hadde han en rekke andre kommunale tillitsverv, blant annet som representant for Bygland kommune i LVK. Han var også medlem av fylkestinget og med i fylkesutvalget en periode og var leder av hovedstyret da Aust-Agder Sparebank ble til Sparebanken Sør. For sin egen kommune var han svært aktiv for å få til bedre veier til de grendene i kommunen som ikke ligger direkte til riksvei 9, som Åraksbø og grendene på vestsiden av Byglandsfjorden. 

For sin innsats ble han i desember 2008 tildelt Kongens fortjenstmedalje i sølv.

Kilder 
 Sigurd Haugsgjerd: Kongeleg heider til Knut P. Artikkel i Setesdølen 15. desember 2008 side 7. 

Ordførere i Bygland
Sp-ordførere i Aust-Agder
Personer fra Bygland kommune
Kongens fortjenstmedalje i sølv
Fødsler i 1931
Fødselsdato ikke oppgitt
EM i friidrett 1946 – 800 meter menn

Øvelsen 800 meter menn ved EM i friidrett 1946 ble arrangert på Bislett stadion i Oslo, Norge 22. og 24. august 1946.
Dag Fløisand og Kaare Vefling representerte Norge i øvelsen. Ingen av dem kom videre fra innledende heat. 


Resultater

Finalen

Kvalifisering (norsk deltager)

Referanser

Eksterne lenker
 Resultater
 Norske EM-deltakere

 00800 m
800 meter under EM i friidrett
Oksoniumion

Oksoniumion er et oksygenkation med tre bindinger. Det enkleste oksoniumionet  kalles hydronium med kjemisk formel H3O+, men i henhold til IUPAC nomenklatur skal denne refereres til som oksonium.

Hydronium 

Hydronium er et trivialnavn for kationet oksonium, med kjemisk formel H3O+. Det dannes ved protolyse av vann, og en syre er vanligvis giveren av protonet.

H+ + H2O  H3O+ 

H3O+ har en trigonal pyramideform, med oksygenatomet som toppunkt. H-O-H bindingen har en vinkel på om lag 107°, og massesenter nær oksygenatomet.

pH 
Et pH-meter måler konsentrasjonen av hydroniumioner i en væske. Skalaen er logaritmisk, og er definert som 
pH = –log[H3O+]

Rent vann ved 25°C har en pH på 7,00. Dette betyr at konsentrasjonen av hydroniumioner i vannet må være 10-7mol/dm³. Tilstedeværelsen av hydroniumioner i rent vann, kan bare komme fra autoprotolyse.
H2O + H2O  ⇌ H3O+(aq) + OH-(aq)

I denne reaksjonen opptrer ett vannmolekyl som syre, og det andre opptrer som base.

Andre oksoniumioner 

Et oksoniumion som ofte opptrer innen organisk kjemi, dannes ved protonering eller alkylering av en karbonylgruppe, for eksempel R-C=O+-R'.

Andre hydrokarbon oksoniumioner dannes ved protonering eller alkylering av alkoholer eller etere (R-C-O+-R1R2).

Referanser 

Ioner
Dörentrup

Dörentrup er kommune i kretsen Lippe; del av den tyske delstaten Nordrhein-Westfalen. Kommunen ligger midt i åslandskapet Lipper Bergland, som grenser i nord til høydedraget Wiehengebirge og i sør mot Teutoburger Wald. Landskapet har betegnelsen Mittelgebirge i det sentrale Tyskland.

Næringsveine er hovedsakelig jordbruk og treforedling.

Historie 
Kommunens historie går tilbake til tiden for den germanske folkegruppen  Saksere. Tettsteder i regionen ble grunnlagt på den tid og har ending -trup forgjengeren til den skandinavisk formen Torp.

Slottet utenfor tettsted Wendlinghausen  ble grunnlagt av bror av Baron von Münchhausen, Hilmar von Münchhausen i 1613.

Tredveårskrigen hadde tatt hardt på Lemgo-regionen ved innkvarteringer og kontribusjoner. Tettstedene kom seg så seint som 1800-årene. Befolkningsveksten etter andre verdenskrig påvirket den videre sosiale og strukturelle utvikling.

Bilder

Referanser

Eksterne lenker 
 
  Renessanseslottet Wendlinghausen

Byer i Nordrhein-Westfalen
Bohumil Honzátko

Bohumil «Boris» Honzátko (født 30. desember 1875 i Brandýs nad Labem-Stará Boleslav nær Praha, død 12. desember 1936) var en turner og friidrettsutøver fra Böhmen, i dagens Tsjekkia. Han representerte Ceská AAU. 

Han deltok i fire OL i turn og maraton, og ett VM i turn. Under verdensmesterskapet i turn 1907 vant det bøhmiske laget gull i lagkonkurransen, foran Frankrike og Belgia. 

I olympisk sammenheng har han ingen medaljer, men deltok i turn under OL i 1906 («Ekstralekene») og 1908. I 1912 deltok han i turn og maraton, og i 1924 kun maraton. Hans beste plassering var en 7.-plass i 5-kamp turn i 1906. Da han deltok i maraton i 1924 var han 48 år gammel.

Eksterne lenker 
 

Tsjekkoslovakiske turnere
Deltakere for Böhmen under Sommer-OL 1906
Gymnaster under Sommer-OL 1906
Deltakere for Böhmen under Sommer-OL 1908
Gymnaster under Sommer-OL 1908
Deltakere for Böhmen under Sommer-OL 1912
Gymnaster under Sommer-OL 1912
Friidrettsutøvere under Sommer-OL 1912
Deltakere for Tsjekkoslovakia under Sommer-OL 1924
Friidrettsutøvere under Sommer-OL 1924
Personer fra Okres Praha-východ
Fødsler i 1875
Dødsfall i 1936
Skauen kristelige skole

Skauen kristelige skole (kalt "Skauen-skolen") er en 10-årig grunnskole i Skien som eies og drives av Det evangelisk-lutherske kirkesamfunn (DELK). Skolen har ca. 190 elever (2016) som kommer fra hele Grenland og har SFO-tilbud for elever i 1.-4. klasse.

Historie 
Skauen kristelige skole ble bygget på Ballestadhøyda ca. 3 km fra Skien sentrum i 1977. Etter noen års drift ble elevtilgangen så stor, at bygningsmassen ble for liten.

I forbindelse med skolereformen i 1997, som innebar at elevene skulle starte på skolen når de var 6-år; ble skolen for liten. I 1998 ble skolen derfor utvidet med en ny ungdomsskolefløy og en utvidet gymsal.

I 2016 fikk skolen et ekstra utbygg, ettersom klassene på småskolen blir større og større. Skolen leier dette bygget på en periode over 5 år, av Cramo AS.

Målsetting
Skolens mål er et skolemiljø som kristent fellesskap, preget av omsorg, trygghet og ekte livsglede. Skolen skal legge tilrette for at elevene i møte med Guds ord og et kristent miljø kan vinnes for Kristus, få næring og vekstvilkår for troen og få et evig liv. Bibelen og de lutherske bekjennelsesskrifter er det faste og forpliktene grunnlaget for skoledriften. Skauen kristelige skole er åpen for alle som deler skolens mål for opplæring av barna.

Eksterne lenker 
 

Kristne skoler i Norge
Lutherske utdanningsinstitusjoner
Barne- og ungdomsskoler i Vestfold og Telemark
Skoler i Skien
Niels Holst-Sørensen

Niels Holst-Sørensen (født 19. desember 1922 i Sønder Felding) er en tidligere dansk friidrettsutøver på internasjonalt plan, generalmajor i flyvåpenet og IOC-medlem. 

Holst-Sørensen var aktiv mellomdistanseløper i friidrett. Han begynte å drive friidrett i Herning GF inntil 1943 og byttet til Københavns IF hvor han avsluttet sin friidrettskarriere i 1947. Han var som aktiv sportsutøver 178 cm høy og veide 70 kg.

Friidrettsresultater 
 Verdens beste tid på 400 meter i 1943
 Hadde verdens nest raskeste tiden på 800 meter i 1944
 Hadde den danske rekord på 400 meter i 27 år
 Europamester på 400 meter i 1946
 Nummer 2 ved europamesterskapet på 800 meter i 1946
 Deltok ved OL i London i 1948, ble nummer ni på 800 meter.

Karriere 
 Dansk medlem av Den internasjonale olympiske komité (IOC) fra 1977 til 2001. Han ble avløst av Kai Holm.
 Utdannet jagerpilot.
 Pensjonert fra flyvåpenet som generalmajor.
 Har mottatt seks ordener og utmerkelser.

Personlige Rekorder 
 400 m –              47,6 (1944)
 800 m  –           1.48,9 (1943)
 1 000 m –     2.23,6 (1944)

Eksterne lenker 
 
 Niels Holst-Sørensens mesterskaper

Danske mellomdistanseløpere
Europamestere i friidrett for Danmark
Danske mestere i friidrett
Deltakere for Danmark under Sommer-OL 1948
Friidrettsutøvere under Sommer-OL 1948
Deltakere for Danmark under EM i friidrett 1946
IOK-medlemmer
Personer fra Herning kommune
Haakon Tranberg

Haakon W. Tranberg (født 2. mars 1917 på Kaldvell i Vestre Moland, død 24. april 1991 i Kristiansand) var en norsk sprinter som spesialiserte seg på 100, 200 meter og lengde. Han representerte Kristiansands IF.

Han vant sølvmedaljer både på 100 m og 200 m ved EM i friidrett i 1946 i Oslo. Han deltok aldri i Sommer-OL. Han ble norsk mester på 100 m i 1939, 1946 og 1947, på 200 m i 1939 og 1946 og i lengdehopp i 1946 og 1947. Hans karriere ble avbrudt av den andre verdenskrig i Norge 1940-1945, og han vant den første kongepokal satt opp etter krigen i 1946.

Hans endelige personlige rekord på 100 m var 10,4 sekunder, oppnådd i september 1939 på Bislett stadion. På samme bane en måned tidligere, oppnådde han sin beste tid på 200 m på 21,5 sekunder. Ett år seinere, igjen på Bislett, hoppet han 7,26 m i lengde som forble hans personlige rekord.

NM-medaljer i friidrett

Se også
 Liste over norske idrettspersoner på sokkel

Referanser

Eksterne lenker 
 Resultater

Norske sprintere
Norske lengdehoppere
EM-sølvmedaljevinnere i friidrett for Norge
Norgesmestere i friidrett
Kongepokalvinnere i friidrett
Deltakere for Norge under EM i friidrett 1946
Personer fra Kristiansand kommune
Fødsler i 1917
Dødsfall i 1991
Roger Aa Djupvik

Roger Aa Djupvik (født 23. mars 1981 i Hyen i Gloppen) er en norsk langrennsløper som representerer Lillehammer Skiklub.

Bakgrunn 
Djupvik er født og oppvokst i Hyen, og bosatt på Sandane. Han er yngre bror av tidligere landslagstrener i langrenn og nåværende Generalsektretær i Norges Skiskytterforbund Morten Aa Djupvik.

Idrettskarriere 
Djupvik var med på de norske lagene under junior-VM i 2000 og i 2001. Begge ganger vant stafettlaget bronsemedaljer. Hans beste individuelle plassering i junior-VM var sjetteplass på 10 kilometer i Karpacz-Szklarska Poręba i Polen, i februar 2001.

Han fikk sin verdenscupdebut i Holmenkollen, 16. mars 2002. Da ble han nummer 64 på 30 kilometer. Sin beste plassering i verdenscupen har han fra 13. desember 2006 med en syvendeplass på 15 kilometer i Cogne/Val d'Aosta i Italia.

Beste plassering fra NM er femteplass på 15 kilometer klassisk fra 2008.

Under NM i Steinkjer januar 2011 endte han med 16.-plass på 15 km klassisk. Han brøt 30 km (m/skibytte), etter å ha ligget på 26.-plass etter 15 km.

Se også 
 Liste over kjente personer fra Gloppen kommune
 Liste over kjente elever ved Firda videregående skole

Referanser

Eksterne lenker 
 
 Roger Aa Djupvik i NRKs fylkesleksikon

Norske langrennsløpere
Personer fra Gloppen kommune
Norske motbakkeløpere
Fødsler i 1981
Villeroy & Boch

Villeroy & Boch AG, ofte forkortet V&B, er en tysk produsent av keramikkvarer, med sete i Mettlach i delstaten Saarland. Selskapets historie begynte i 1748, og det er oppkalt etter sine grunnleggere François Boch og Nicolas Villeroy. I sin over 270 år lange historie har selskapet hovedsakelig vært i familieeie. I 2020 omsatte det for ca. 800 millioner euro.

Eksterne lenker 
 
 Villeroy-Boch.com; kunderettet nettside

Tyske industriselskaper
Keramikk
Nationen

Nationen er en dagsavis som kaller seg «distriktenes næringsavis». Avisen har kommet ut siden 9. desember 1918. Hovedredaksjonen ligger på Grønland i Oslo. Nationen har avdelingskontor i Trondheim. I tillegg har avisen et nettverk av frilansjournalister fordelt over store deler av landet. 

Nationen har som formål å ivareta bygdefolkets og distriktenes økonomiske, sosiale og kulturelle interesser. Prioriterte stoffområder er distriktspolitikk, landbruk, matproduksjon og matsikkerhet, næringsliv og EU. Avisen var tidligere knyttet til Senterpartiet, men er i dag uavhengig av politiske partier. Nationen utgis av AS Nationen, som eies av Tun Media. Tun Medias største eiere er Amedia (66,9%), Norges Bondelag (24,8%) og AS Nord Trøndelag (8%) etter at TINE, Nortura, Felleskjøpet Agri og Landkreditt solgte aksjene i 2021.

I likhet med mange andre papiraviser opplevde Nationen opplagsnedgang i mange år. På to tiår ble opplaget nesten halvert, fra 23 011 i toppåret 1991 til 11 794 i bunnåret 2013. Siden 2013 har Nationen derimot hatt kontinuerlig vekst i opplaget og avisen har de siste årene vært en av opplagsvinnerne. 

Papiravisen til Nationen er den 11. mest leste av de litt over 150 norske avisene som er med i oversikten og Nationen er en av svært få aviser som reelt sett er riksdekkende i form av å ha abonnenter i omtrent alle kommuner i hele landet. 

Nationen mottar pressestøtte. Produksjonstilskuddet for 2017 var vel 22 millioner kroner.

Avisen er innklaget for Pressens faglige utvalg åtte ganger. Klagene har medført tre tilfeller av kritikk, og Nationen ble felt for brudd på god presseskikk i tre av klagene.

Ansvarlig redaktører
Ansvarlige redaktører og sjefredaktører i avisa Nationen:
 Irene Halvorsen 2016-
 Mads Yngve Storvik 2014–2016
 Pernille Huseby 2013-2014 (konstituert)
 Mari Velsand 2008–2013
 Tove Lie 2005–2008
 Tord Langmoen 2000–2005
 Lars Olav Haug 1996–2000
 John Kvadsheim 1993–1996
 Erling Kjekstad 1993-95
 Kjell Martin Børringbo 1991–1993
 Osvald Magnussen 1988–1991
 Martin Vårvik 1965–1971 (vikarierte som ansvarlig redaktør mens broren Dagfinn satt i regjeringen Borten)
 Dagfinn Vårvik 1963–1988
 Erling Johnsen 1945–1963
 Thorvald Aadahl 1918–1943

Opplag
Bekreftede netto opplagstall fra Mediebedriftenes Landsforening:

Referanser 
<div class="references-small">

</div class="references-small">

Eksterne lenker
  

Aviser i Oslo
Amedia
Norske riksdekkende aviser
Aviser etablert i 1918
Yrkesskade

Yrkesskade er  personskade, sykdom eller dødsfall som følge av arbeidsulykke. Det er et vilkår at arbeidsulykken har skjedd mens man er yrkesskadedekket. 

De gruppene som er dekket av yrkesskade, er nevnt i folketrygdloven §§13-6 til 13-13. Ettersom arbeidsgiver har plikt til å forsikre arbeidstakere mot yrkesskade i forsikringsselskaper, vil de fleste arbeidstakergruppene være dekket gjennom sitt arbeidsforhold, men selvstendig næringsdrivende og frilansere må tegne frivillig trygd for å få rett til yrkesskadedekning. 

En sykdom kan også godkjennes som yrkessykdom, hvis den er en følge av skadelig påvirkning fra arbeidsmiljøet og er en av de sykdommer som er nevnt i forskrift om yrkessykdommer. I denne forskriften gjelder imidlertid 88% av de godkjente yrkessykdommene klassiske mannsyrker, mens hjelpepleiere, omsorgsarbeidere, renholdsarbeidere og sykepleieres belastningsbaserte sykdommer ikke er omtalt.

Arbeidsgiver skal melde fra om yrkesskader til NAV. Hvis skaden blir godkjent, kan man ha krav på trygdeytelser etter gunstigere regler enn vanlig. Hvis man får varig medisinsk mèn som følge av yrkesskade eller yrkessykdom kan man ha rett til menerstatning.

Kostnader
Den ordning man har i dag, koster nesten en milliard kroner. Om belastningsskader som rammer kvinner blir inkludert i ordningen, er utgiftene anslått til å komme opp mot det dobbelte av dagens ordning. Regjeringen Stoltenberg arbeider med en ny lov om yrkesskade med sikte på å få den vedtatt våren 2009.

Referanser

Eksterne lenker
 FOR 1990-12-21 nr 1027: Forskrift om standardisert erstatning etter lov om yrkesskadeforsikring. 
 FOR 1997-04-21 nr 373: Forskrift om menerstatning ved yrkesskade.
 NOU 2003:3
 Yrkesskader bare for menn – Artikkel i Vårt Land
 KOLS som yrkesskade - Artikkel i Tidsskrift for Legeforeningen
 Artikkel om yrkesskade fra Din Erstatningsadvokat

Helse
John Chrysostom Lan Shi

John Chrysostom Lan Shi (født 1925, død 21. september 2014) var en kinesisk katolsk biskop i Sanyuan i provinsen Shaanxi i Folkerepublikken Kina. Han ble hemmelig bispeviet i 2000, uten regjeringens approbasjon.

Referanser

Kinesiske katolske biskoper
Personer fra Shaanxi
James Su Zhimin

James Su Zhimin eller Zhemin (født 1932 i Kina) er katolsk undergrunnsbiskop av Baoding i provinsen Hebei i Folkerepublikken Kina. Han har vært arrestert og holdt i skjul av kinesisk sikkerhetspoliti siden 1997.

Su Zhimin ble presteviet i 1981.

Han ble bispeviet til koadjutorbiskop av Baoding i 1993 av undergrunnsbiskop Peter Liu Guandong av Yixian i Hebei.

Han er en fremstående leder for undergrunnskatolikkene i Hebei, og antakelig den eneste undergrunnsbiskop som har møtt en amerikansk kongressrepresentant, kongressmann Christopher H. Smith som var på offisielt besøk i Kina i januar 1994. Umiddelbart deretter ble  biskop Su arrestert og holdt i arrest i ni dager.

Biskop Su hadde allerede da tilbragt rundt 20 år i fengsel og arbeidsleirer. Han ble en gang så forslått at han fikk varige og alvorlige hørselsskader.

Han klarte å rømme fra politiarrest i april 1996 og klarte så å holde seg i skjul i drøyt ett år. Mens han var på frifot, skrev han åpent brev til folkekongressens stående komite og bad den om å «etterforske grundig den alvorlige pågående krenkelser av borgerrettighetene, iverksette egnede tiltak for å gjenopprette orden og kontroll for å sikre at borgerrettighetene og de mange religiøst troendes borgeres rettigheter trygges».

Han ble funnet etter 17 måneder hjemme hos en katolikk i byfylket Xinji, arrestert og ført bort av kinesisk sikkerhetspoliti 8. oktober 1997. Så ble han ikke sett før han den 14. november 2003 ble gjenkjent i hjerteavdelingen på Baoding Nr. 1 Sentralsykehus. Han var ikke innlagt under eget navn, og ble påpasset av 20 sikkerhetsoffiserer. Han hadde en øyenoperasjon og samtidig ble han behandlet for en hjertelidelse. Den 4. desember fikk hans slektninger besøke ham på sykehuset, men rett etter ble han ført bort av sine voktere på nytt, og er siden ikke blitt sett eller hørt fra (2008).

Mange utenlandske politikere og menneskerettighetsorganisasjoner har engasjert seg for å få ham satt fri.

Referanser 

Kinesiske katolske biskoper
Personer fra Hebei
Fødselsdato ikke oppgitt
Adrian Mitchell

Adrian Mitchell (født 24. oktober 1932, død 20. desember 2008) var en britisk poet, romanforfatter og dramatiker. Han var journalist, en kjent figur innen britisk venstreorientert politikk, og i nesten et halvt århundre tilknyttet landets antiatombombebevegelse. Kritikeren Kenneth Tynan kalt ham for «den britiske Majakovskij».

Mitchell søkte i sine verk å motvirke virkningene fra hva han selv hevdet at «De fleste mennesker overser poesi ettersom nesten all poesi overser folk.»

Under en avstemning for en nasjonal dikt i 2005 ble hans dikt «Human Beings» stemt fram som det ene som flest mennesker ville se beæret med å bli sendt ut i verdensrommet. I 2002 ble han nominert, delvis seriøst, av magasinet Red Pepper som Storbritannias «Skygge-poet laureate». Mitchell var for en del år poesiredaktør av avisen New Statesman, og var den første som trykte et intervju med the Beatles. Hans arbeid for Royal Shakespeare Company omfattet Peter Brooks US og den engelske versjonen av Peter Weiss' Marat/Sade.

Selv inspirert av eksempelet av hans egen favorittpoet og forgjenger  William Blake, som han skrev det anerkjennende dramaet Tyger for Royal National Theatre, hans ofte rasende produksjon svingte fra anarkistiske antikrigssatire, via kjærlighetsdikt til i økende grad skrive fortellinger og dikt for barn. Han skrev også  librettoer. Nettstedet Poetry Archive har identifisert hans kreative utbytte som meget frodig. The Times uttalte at Mitchell hadde vært en «likefrem stemme som ofte var snøret med ømhet.» Hans dikt omhandlet emner som kjernefysisk krig, Vietnamkrigen, fengsel og rasisme at de «ble en del av folkeminnet til venstresiden. Hans tekster ble lest og sunget ved demonstrasjoner og samlinger.»

Bibliografi (utvalg) 

 Poems (1964)
 Out Loud (1968)
 Ride the Nightmare (1971)
 The Apeman Cometh (1975)
 For Beauty Douglas: Collected Poems 1953-79, illus. av Ralph Steadman (1981)
 On the Beach at Cambridge (1984)
 Nothingmas Day, illus. av John Lawrence (1984)
 Love Songs of World War Three: Collected Stage Lyrics (1988)
 All My Own Stuff (1991)
 Adrian Mitchell's Greatest Hits - The Top Forty, illus. av Ralph Steadman (1992)
 Blue Coffee: Poems 1985-1996 (1996)
 Heart on the Left: Poems 1953-1984 (1997)
 All Shook Up: Poems 1997-2000 (2000)
 The Shadow Knows: Poems 2001-2004 (2004)
 Tell Me Lies: Poems 2005-2008, illus. av Ralph Steadman (2009)
 Umpteen Pockets (2009)
 Shapeshifters, illus. av Alan Lee (2009)
 Come On Everybody: Poems 1953-2008 (2012)

Referanser

Eksterne lenker 
 
  Adrian Mitchells nettsted
  Intervju i The Argotist
  «Victor Jara» på YouTube, innspilling fra 1978 med Arlo Guthrie og gruppa Shenandoah (dikt «Victor Jara» av Adrian Mitchell; musikk av Arlo Guthrie)

Britiske dramatikere
Engelske lyrikere
Engelske forfattere
Peter Zhang Zhiyong

Peter Zhang Zhiyong (født 1. mars 1931 i Kina) er katolsk biskop i Kina. 

Han ble presteviet 1. mars 1980, ble koadjutor-biskop av Fengxiang i Shaanxi i Folkerepublikken Kina og bispeviet 6. januar 1996 av biskop Lucas Ly Jingfeng. Han ble eremitert i 2010.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1852-1918) *1900
 Kardinal Antonio Riberi (1897-1967) *1934
 Biskop Anthony Zhou Weidao (Chow Wei-tao), O.F.M. (1905-1983) *1950
 Biskop Lucas Ly Jing Feng (Li Jingfeng) (1922-2017) *1980
 Biskop Peter Zhang Zhiyong (1931-) *1996
Linjen Rebiba

Referanser

Kinesiske katolske biskoper
Personer fra Shaanxi
Fødsler i 1931
Japan Airlines Flight 123

Japan Airlines Flight 123 var en japansk innenriksflygning fra Haneda lufthavn (Tokyo internasjonale lufthavn) til Osaka internasjonale lufthavn. Mandag 12. august 1985 styrtet Boeing 747-maskinen fra Japan Airlines som opererte flyvningen. Med 520 omkomne er dette den ulykken med ett fly som gjennom tidene har krevd flest liv. Tenerife-ulykken i 1977 med to involverte fly er den eneste flyulykken som har krevd flere menneskeliv.

Flyvningen 
Flygningen forløp normalt inntil tolv minutter etter avgang. Da oppsto en dekompresjon i halepartiet. Pilotene gjorde alt de kunne for unngå en styrt, og det klarte de i 32 minutter før flyet mistet høyde og styrtet mot et fjell i Gunma i Kantōregionen og krasjet. Kun fire personer overlevde. Blant de omkomne var den japanske sangeren og skuespilleren Kyu Sakamoto, som hadde hatt verdenssuksess med sangen «Sukiyaki» i begynnelsen av 1960-årene.

Årsak 
I 1978 landet flyet med nesen for høyt opp i lufta så halen ble flerret opp. Flyet ble reparert, men arbeidet var ikke i henhold til spesifikasjonene fra Boeing-fabrikken. Syv år senere åpnet såret seg og rev av halefinnen, noe som førte til at alle fire hydraulikksystemer ble ødelagt og all hydraulikkolje rant ut.

Flyet 
 
Flyet som opererte flyvningen var en Boeing 747SR-46 registrert JA8119. Det fløy for første gang 28. januar 1974, og hadde  flytimer og gjennomført  flyvninger. Flyvningen var dagens femte, nest siste.

Referanser

Eksterne lenker 
 
 (engelsk) Aircraft Accident Report – Aircraft Accident Investigation Commission
 Opptak av kommunikasjonen mellom flyet og tårnet i Tokyo – [YouTube]
  Aircraft Accident Report – Aircraft Accident Investigation Commission
 (engelsk) Learning from the Past Japan Airlines

Flyulykker i 1985
Gunma prefektur
Flyulykker i Japan
Ulykker og hendelser med Boeing 747